เรื่องร้องเรียน (ถนน,เสียงรบกวน,ร้องเรียน) วันที่ 2022-11-04 18:43:35 — แขวงบางซื่อ เขตบางซื่อ กรุงเทพมหานคร
เรื่องร้านอีสานลำเพลิน เลขที่ 158/1 ถนนริมคลองประปา บางซื่อ กรุเทพฯ 10800 - วิราวรรณ บุดดี ฝ่ายสิ่งแวดล้อมบางซื่อให้ใบอนุญาตร้านอาหารที่มีการจำหน่ายเครื่องดื่มและการเต้นรำแสดงดนตรีฯ เมื่อ 22 กันยายน 2565 ดำเนินกิจการครบ 8 ปีแล้ว
1. มีการออกใบอนุญาตครั้งแรกในนามเกรียงไกร ไหว้ครู แต่ร้านชื่ออีสานลำเพลิน เปิดเป็นผับเปิดบริการถึงเช้า ไม่ใช่ร้านอาหารแต่อย่างใด การออกใบอนุญาตครั้ที่ 2 คือ 2563 ในนามบริษัทอีสานลำเพลินจำกัดยังคงเปิดบริการเช่นเดิม ไม่มีการเปลี่ยนแปลง
2. การเล่นดนตรีสดในร้านเป็นเพลงหมอลำในร้านที่แออัด และอาคารร้านก็ไม่เก็บเสียง แต่ก็ออกใบอนุญาตให้ถึง 2 ครั้ง (รวม 8 ปีแล้ว)
3. มีการร้องเรียนเรื่องการสร้างความเดือดร้อนรำคาญมาตลอด แต่ไม่ว่าจะร้องเรียนอย่างไรทั้งสถานีตำรวจท้องที่และเขต ด้วยการโทรไปยังเขตโดยตรง จึงไม่ได้มีการบันทึกการร้องเรียนในระบบ แต่เขตบางซื่อก็ไม่จัดการอะไรจึงเริ่มร้องเรียนทาง 155 ในปี 2560 เพื่อต้องการให้มีการบันทึกไว้เป็นหลักฐาน
4. ปี 2560 เริ่มมีการลงมาจัดการร้านในบริเวณดังกล่าว โดยร้านเหล้าปั่นปิดกิจการไปเองเพราะกิจการไม่ดี ส่วนร้านอาหารมะนาวหวานวิราวรรณลงไปจัดการไม่ให้มีการแสดงดนตรีเลย (ทั้งนี้ร้านเหล้าปั่นและร้านมะนาวหวานปิดเที่ยงคืน)  แต่การจัดการคราวนั้นกลับให้ร้านอีสานลำเพลินได้ดำเนินกิจการต่อไป ด้วยเหตุผลที่วิราวรรณแจ้งทางโทรศัพท์ว่า ร้านปิดมิดชิด จึงดำเนินกิจการได้ แต่เรื่องเปิดเกินเวลาจนเช้าเป็นหน้าที่ของเจ้าหน้าที่ตำรวจต้องมาจัดการไม่ใช่หน้าที่ของวิราวรรณ
5. ผู้แจ้งก็ดำเนินการร้องเรียนต่อไปทาง 1555 เรื่องเสียงการแสดงดนตรีดังรบกวนจนตีสี่จึงหยุด แต่วิราวรรณอ้างเหตุผลว่าการตรวจวัดเสียงนั้นจะต้องมาตรวจที่บ้านผู้แจ้ง การที่ผู้แจ้งไม่แจ้งชชื่อและหมายเลขโทรศัพท์ทำให้ไม่สามารถเข้ามาตรวจวัดเสียงได้ นี่คือเหตุผลที่วิราวรรณแจ้งกลับบ่อยครั้งผ่านทาง 1555
6.ในปี 2561 ร้านอีสานลำเพลินถูกประเมินภาษีจากสรรพากร หลังจากได้มีการจัดการไกล่เกลี่ยแล้วก็เปิดบริษัทชื่ออีสานลำเพลินจำกัด 
7. ตอนล็อกดาวน์กรุงเทพฯปี 2563 จู่ๆร้านอีกสานลำเพลินก็ทุบร้านสร้างใหม่ และวิราวรรณสามารถโทรหาผู้แจ้งได้ แล้วทำเหมือนโทรมาเยาะเย้ยว่า ร้านอีสานลำเพลินมาขอใบอนุญาตใหม่นะ แล้วผู้อำนวยการเขตก็อนุญาตแล้ว 
8. จากข้อ 7 ผู้แจ้งจึงโทรไปยังฝ่ายโยธาว่าทำไมจึงอนุญาตให้ร้านอีสานลำเพลินก่อสร้างอาคารร้านได้ทั้งที่ร้านนี้สร้างความเดือดร้อนรำคาญมา 5 ปีกว่าแล้ว ทางโยธาบอกว่าไม่ทราบ คนละฝ่ายกัน? (แต่อยู่เขตเดียวกัน)
9. การให้ใบอนุญาตใหม่ในนามบริษัทอีสานลำเพลินจำกัดเท่ากับว่าเรื่องที่ร้องเรียนมาตลอดหลายปี ถูกปิดทิ้งไปทั้งหมด โดยวิราวรรณอ้างว่าเป็นคนละร้าน เพราะตอนที่ลงพื้นที่ไปตรวจสอบร้านอีสานลำเพลินร้านได้หายไปแล้ว!!??
10. ผ่านช่วงโควิดมา คลายล็อกดาวน์ร้านนี้ก็เปิดบริการเหมือนเดิม เสียงดังเหมือนเดิม รบกวนเหมือนเดิมทั้งเสียงทั้งรถลูกค้าทุกสิ่งเกิดจากร้านนี้ กว่าจะสงบคือตีห้าแล้ว เพราะลูกค้าออกจากร้านกว่าจะหมดก็ตีห้า แต่วิราวรรณก็ทำเหมือนไม่มีอะไร ร้อเรียนไปก็ตรวจไม่พบการเปิดเกินเวลาบ้าง เสียงไม่ดังบ้างเช่นเดิม
11. จนช่วงอนุญาตที่ให้ร้านอาหารเปิดกิจการได้ ดื่มเหล้าได้ ร้านนี้วิราวรรณเป็นคนตรวจ SHA ให้ แต่ร้านก็เปิดเกินเวลาเช่นเดิมคือตี 1 วิราวรรณบอกว่าตรวจไม่พบการเปิดเกินเวลา (มาทราบภายหลังว่า วิราวรรณบอกว่าไม่ใช่หน้าที่ต้องวิราวรรณต้องไปตรวจ วิราวรรณมีอำนาจแค่ถึงเที่ยงคืน)
12. จนเปลี่ยนผู้ว่าก็จึงเริ่มเห้นการกระตือรือร้นเพิ่มขึ้นนิดนึง ผู้แจ้งมั่นใจว่าแจ้งเรื่องนี้ผ่านทราฟี่ฟ็องดูว์หลายสิบครั้ง การตอบกลับของวิราวรรณก็บอกแต่ให้ใบอนุญาตเลขนี้ๆๆๆๆ เท่านั้น แต่ไม่คิดจะดำเนินการอะไร การแจ้งทราฟี่ฟ็องดูว์ล่าสุด ถึงเริ่มลงมาตรวจวัดเสียง ที่มหัศจรรย์คือ วิราวรรณตรวจพบว่าเสียงเกินค่ามาตรฐานแล้ว ทั้งที่วันที่วิราวรรณมาตรวจนั้นเสียงไม่ได้ดังเลย
13. วิราวรรณมาตรวจร้านไม่เคยมีครั้งไหนที่วิราวรรณเจอลูกค้าเต็มร้านเลย เพราะลูกค้าเข้าเริ่มร้านสี่ทุ่มจะพีกก็ช่วงหลังเที่ยงคืน ถามวิราวรรณไปว่า 8 ปีที่ร้านนี้เปิด ร้องเรียน 1555 มากี่สิบครั้งลงมาตรวจกี่ครั้งวิราวรรณไม่เคยตอบ ถามว่าลงโทษอะไรร้านนี้ไปบ้าง บอกปรับเรื่องเสียงดังปี 2562 จำนวน 20000 บาท ครั้งเดียว!!
14. ถามว่าจัดการอะไรกับนายเกรียงไกร ไหว้ครูคนขอใบอนุญาต ไม่ตอบ
15. ถามว่าทำไมไม่ส่งหนังสือไปที่บริษัทเจย์แอนด์จูนเจ้าของที่ที่ให้เช่าร้านประเภทนี้แล้วสร้างความเดือดร้อนรำคาญ ไม่ตอบ
16. ถามว่าเวลามาตรวจร้านนี้กี่ครั้งและมาตรวจเวลาไหนบ้าง รับOT มั้ย ไม่ตอบ

17.การร้องเรียนล่าสุดผลตอบกลับของวิราวรรณคือส่งแค่รูปเครื่องวัดเสียงกลับมาเท่านั้นไม่มีผลดำเนินการใดใด แล้วอ้างว่า ติดพรบ.ข้อมูลข่าวสาร ถ้าผู้แจ้งอยากทราบให้ติดต่อฝ่ายปกครองทำเรื่องขอข้อมูลแล้วจะมีคนพิจารณาให้อีกที 
อยากให้ทางปลัดกรุงเทพมหานครตรวจสอบการละเว้นการปฏิบัติหน้าที่และเชื่อได้ว่าน่าจะมีการทุจริตในการปฏิบัติหน้าที่ของวิราวรรณ บุดดีที่ให้ใบอนุญาตถึง 2 ครั้ง ช่วยให้ร้านนี้ยังอยู่ในซอยประชาชื่น 2 แยก 1 มา 8 ปีกว่าแล้ว เจ้าหน้าที่ไ้พยายามสุดความสามารถแล้วใช่จริงๆเหรอ?